ဒပ်မည်

ဒပ်မည် (Mon Army) ဂှ် ဒှ်ဒပ်ပၞာန်မန် မဒက်ပ္တန်လဝ် နူသၞာံ ၂၀၂၃ ဂိတုဂျောန် ၁၄ (သက္ကရာဇ် ၁၃၈၅ ဂိတုဇှ်ေ ၁၂ စွေက်) တ္ၚဲဗုဒ္ဓဝါ ပ္ဍဲကဵု ဌာန်ဂြိုပ်မွဲဒၞာဲရ။ တင်ရန်တၟအ် ဒပ်မည်ဝွံ အတိုင်လိက်လလောင်တြး တ္ၚဲပတန် ဒပ်ဂှ်မ္ဂး (၁) သွက်ဂွံ ကလေင်ကေတ် ဍုင်မည်၊ (၂) သွက်ဂွံ မင်မွဲပယျဵုဓနက်တိဍာ်ဍုင်မည်၊ (၃) သွက်ဂွံ ဒက်ပ္တန် ဓဝ်ၜိုဟ်လလံ ပ္ဍဲဍုင် မ္ၚးဍုင် ရ။ အခိင်မဒက်ပ္တန်ဂှ် ဒပ်ဝွံ နွံ ဒြဟတ် ၜိုတ် ကောန်သ္ဂံင် ၁၀ တၠရ။ နာဲဒေန်ထဝ် ဒှ် သကိုပ်ဒပ်ဝွံရ။

ဝင် 
ဒပ်မည် ဝွံ ဒက်ပ္တန်လဝ် ပ္ဍဲ သၞာံ ၂၀၂၃ ဂိတုဂျောန် ၁၄၊ အခိင်မဒက်ဒပ်ဝွံဂှ် နွံဒြဟတ် သီုဖအိုတ် ၜိုတ် ၁၀ တၠတုဲ နာဲဒေန်ထဝ် ဒှ်သကိုပ်ဒပ်ရ။ ပ္ဍဲဂိတုအံက်တဝ်ဗါ ၂၀၂၃ (အံက်တဝ်ဗါ ၂၇ ဒှ်မာန်) နာဲဗော် ညးမအာဗတောန်လဝ် ကွတ်ပၞာန် ပ္ဍဲကချေန် မွဲကရောမ် ကုကောန်သ္ဂံင် ဒပ်စဵုဒၞာကၟိန်ဍုင်ရာမည ဂှ် လုပ်ပံင် ပ္ဍဲကဵု ဒပ်မည်ဝွံရ။ ကြဴနူ ဝဳဒဳယောဂှ် ပြးအာတုဲ နူကဵု ဒပ်စဵုဒၞာကၟိန်ဍုင်ရာမည ချူဗစိုပ်လိက် ကုသကိုပ်ဒပ် နာဲဒေန်ထဝ်၊ ဒဒှ်ရ နာဲဗော် မလုပ်ပံင်တောဲ ကုဒပ်မည်ဂှ် မုဟွံဆေင် ကဵု ဒပ်သၟတ်ရာမည (ဒပ်စဵုဒၞာကၟိန်ဍုင်ရာမည)။ တုဲပၠန် ဗၟံက်ထ္ၜးလဝ် ပရူ နာဲဗော်။ နာဲဗော်ဂှ် "ပ္ဍဲစၟတ်တ္ၚဲ ၁၈/၈/၂၀၂၃ ဟိုတ်နူ ရန်တၟံ မိက်ဂွံဒှ် ညးအာက္ဍိုပ်တုဲ နဲကဲနာနာ စန်ဒက် ပါ်ထ္ကး ပ္ဍဲဂကောံပိုဲတုဲ ဂြိပ်စဴကၠုင် နူဒေသကချေင်ရ။ ဟိုတ်ဂှ်ရ နကဵု သၟတ်မန်ဂၠံင်တရဴရာမည ကဆံင်လက္ကရဴအိုတ် စဵုကဵု ဒးပတိတ်ထောံ နူဒပ်သၟတ်"ရ။

နိဿဲ